Gitonioù e-leizh a oa er Beaujoire disadorn : « Trugarez Mika », « Mika, karet out ganeomp », « Dibradenn an niv.1 »… Eya, goude 333 chrogad gant an FCN e choarie Mikael Landreau evit ar wezh diwezhañ er Beaujoire. From dan dud en deus graet e-pad e dro a enor, hag eñ ivez. Soñjitta : 2 gib Frañs (1999-2000) zo aet gant paotr Arzhon-Raez, kampion Frañs e oa bet e 2001 ha 9 bloavezh da heul en deus diwallet palioù Naoned…Skeudenn ur prantad aour eo. Ha piv nen deus ket soñj  eus e daolioù-kaerañ ? 31 tenn-kastiz bet harzet gantañ ! Domaj eo ne vije bet ket evit pakañ hini Darcheville war ar marchad rak e zerbi atlantel diwezhañ e oa da Landreau (trechet 0-1). Ne ra forzh. Gant e glub nevez (Pariz moarvat) en do tro dober ken brav ha marteze pilat rekord Jean-Luc Ettori : 602 grogad er rummad kentañ. En-tu all dar from neo ket un dra fall ez afe Landreau kuit. Evitañ da gentañ rak dre se e chello prouiñ eo estreget diwaller Naoned, ur plas erru re sur evit unan en deus  choant da vont pell. Aesoch e vo dezhañ mont da ziwaller 1añ skipailh Frañs pa yelo Barthez (36 bloaz) ha Coupet war o leve (34 bloaz). Rak heligentañ a vo etre meur a hini : Landreau (27 bloaz) zo trede diwaller abaoe 5 bloaz met Sebastien Frey (26 bloaz) zo war ar renk ivez. Ken donezonet int met egile zo aet da Italia aboae 5 bloaz (Inter Milan, Parma, Fiorentina) hag evit mont da ziwaller ar re Chlas ez eo gwelloch chom e Frañs…Kêrbenn bro-Chall a vo gwelloch choazh ! Arabat e vo disoñjal Itandje (RC  Lens) avat. « Dibradenn an niv.1 » a vo dan FCN ivez. Ha pa ne vefe gounezet gwenneg ebet war an taol-mañ (ur fazi merañ ouzhpenn war chouk pennoù-bras ar chlub…) e tegaso un tamm aer fresk dar Joneliere. « Bandennad Mika » he deus graet he reuz er bloavezhioù tremenet. Gwelloch e oa bezañ tost da Landreau (Da Rocha, Savinaud…) eget bezañ erru fall gantañ. Pelloch choazh eo bet e levezon pa oa eñ kaoz e oa bet skarzhet an daou chourdoner diwezhañ : Angel Marcos ha Loig Amis. En ur chlub a zo erru  17vet ha 14vet en daou vloaz tremenet eo poent dar brezidanted lakaat urzh ha neo ket…do diwaller eo. Diwar vremañ, ne vo ket digarez dezho ken paz eo aet Mika kuit.